Comcast Building
Comcast Building, aadressiga 30 Rockefeller Plaza, on New Yorgis Midtown Manhattani linnaosas asuv art déco stiilis pilvelõhkuja. Aastatel 1933–1988 oli hoone nimi RCA Building ja 1998–2015 GE Building. Hoone nimetati Comcast Buildinguks 2015. aastal seoses Comcasti saamisega hoone uueks omanikuks. Tihti nimetatakse hoonet lühidalt 30 Rockiks. Hoones paiknevad telekanali NBC New Yorgi stuudiod ja ametiruumid, lisaks restoran Rainbow Room. Hoone on 260 meetrit kõrge ning sellel on 66 korrust, mis teeb selle kõrguselt 22. hooneks New Yorgis ja 47. hooneks Ameerika Ühendriikides.